pythainlp/thai-wiki-dataset-v3 huggingface dataset:
วุฒิสภาไทย ชุดที่ 10

วุฒิสภาไทย ชุดที่ 10 (18 มีนาคม พ.ศ. 2551 - 1 มีนาคม พ.ศ. 2557) เป็นสมาชิกชุดแรกที่มาจากการเลือกตั้งโดยตรงจากประชาชน ควบคู่กับการสรรหา จากการเลือกตั้งสมาชิกวุฒิสภาไทยเป็นการทั่วไป พ.ศ. 2551 และการสรรหาสมาชิกวุฒิสภาไทย พ.ศ. 2551
== รายชื่อสมาชิกวุฒิสภา ==
=== แบบเลือกตั้ง ===
ประกาศผลครั้งแรก
กรุงเทพมหานคร นางสาวรสนา โตสิตระกูล
กระบี่ นายภิญโญ สายนุ้ย
กาญจนบุรี นายสุรพงษ์ ตันธนศรีกุล
กาฬสินธุ์ นายสิทธิศักดิ์ ยนต์ตระกูล
กำแพงเพชร นายกฤช อาทิตย์แก้ว
จันทบุรี นายมงคล ศรีคำแหง
ฉะเชิงเทรา นายนิคม ไวยรัชพานิช
ชลบุรี นายสุรชัย ชัยตระกูลทอง
ชัยนาท นางจิตร์ธนา ยิ่งทวีลาภา
ชุมพร พลตรี กลชัย สุวรรณบูรณ์
เชียงราย นางจิราวรรณ จงสุทธนามณี วัฒนศิริธร
เชียงใหม่ นายชูชัย เลิศพงศ์อดิศร
ตรัง นายวิเชียร คันฉ่อง
ตราด นายสุพจน์ เลียดประถม
ตาก นายชรินทร์ หาญสืบสาย
นครปฐม นายสมชาติ พรรณพัฒน์
นครพนม นายวิทยา อินาลา
นครราชสีมา นายสุเมธ ศรีพงษ์
นครศรีธรรมราช นายสิริวัฒน์ ไกรสินธุ์
นนทบุรี นายดิเรก ถึงฝั่ง
นราธิวาส นายมูหามะรอสดี บอตอ
น่าน นายโสภณ ศรีมาเหล็ก
บุรีรัมย์ นายทวีศักดิ์ คิดบรรจง
ปทุมธานี นายไพบูลย์ ซำศิริพงษ์
ประจวบคีรีขันธ์ นายธันว์ ออสุวรรณ
ปราจีนบุรี นายสุรเดช จิรัฐิติเจริญ
ปัตตานี นายวรวิทย์ บารู
พระนครศรีอยุธยา นางสาวเกศสิณี แขวัฒนะ
พะเยา พลโท พงศ์เอก อภิรักษ์โยธิน
พังงา นายมานพนอย วานิช
พัทลุง นายเจริญ ภักดีวานิช
พิจิตร นายบรรชา พงศ์อายุกูล
พิษณุโลก นางสาวพิกุลแก้ว ไกรฤกษ์
เพชรบุรี นางสาวสุมล สุตะวิริยะวัฒน์
แพร่ นายขวัญชัย พนมขวัญ
ภูเก็ต นางธันยรัศมี อัจฉริยะฉาย
มหาสารคาม นายประวัติ ทองสมบูรณ์
มุกดาหาร พันตำรวจโท จิตต์ มุกดาธนพงศ์
แม่ฮ่องสอน นายบุญส่ง โควาวิสารัช
ยโสธร นายยุทธนา ยุพฤทธ ิ์
ยะลา นายต่วนอับดุลเล๊าะ ดาโอ๊ะมารียอ
ร้อยเอ็ด นายจตุรงค์ ธีระกนก
ระนอง นายพรพจน์ กังวาล --> นายชัยภัทร เศรษฐยุกานนท์ (เลือกตั้งแทน)
ระยอง นายสาย กังกเวคิน
ราชบุรี นายเกชา ศักดิ์สมบูรณ์
ลพบุรี นายวรวิทย์ วงษ์สุวรรณ์
ลำปาง นายพีระ มานะทัศน์
ลำพูน นายสมศักดิ์ บุญเปลื้อง
เลย พลตำรวจตรี องอาจ สุวรรณสิงห์
ศรีสะเกษ นายจิตติพจน์ วิริยะโรจน์
สกลนคร นายประดิษฐ์ ตันวัฒนะพงษ์
สงขลา นายประเสริฐ ชิตพงศ์
สตูล นายสุริยา ปันจอร์
สมุทรปราการ นายสุโข วุฑฒิโชติ
สมุทรสงคราม นายสุรจิต ชิรเวทย์
สมุทรสาคร นายสุวิศว์ เมฆเสรีกุล
สระบุรี นายจรัล จึงยิ่งเรืองรุ่ง
สิงห์บุรี นายศุภวัฒน์ เทียนถาวร
สุโขทัย นางสุอำภา คชไกร
สุพรรณบุรี นายประสิทธิ์ โพธสุธน
สุราษฎร์ธานี พลตำรวจโท มาโนช ไกรวงศ์
สุรินทร์ นายอนันต์ อริยะชัยพาณิชย์
หนองคาย พลตำรวจตรี ขจร สัยวัตร์
หนองบัวลำภู นายรักพงษ์ ณ อุบล
อ่างทอง พลตำรวจเอก โกวิท ภักดีภูมิ
อำนาจเจริญ นายบวรศักดิ์ คณาเสน
อุดรธานี พลตำรวจโท พิชัย สุนทรสัจบูลย์
อุตรดิตถ์ นางนฤมล ศิริวัฒน์
อุทัยธานี นายสิงห์ชัย ทุ่งทอง
อุบลราชธานี นายถนอม ส่งเสริม
ประกาศผลครั้งที่ 2
นครนายก นายธวัชชัย บุญมา
ประกาศผลครั้งที่ 3
ขอนแก่น นายประเสริฐ ประคุณศึกษาพันธ์
ชัยภูมิ นางพรทิพย์ จันทร์รัตนปรีดา
นครสวรรค์ นางอรพินท์ มั่นศิลป์ --> นางสาวศรีสกุล มั่นศิลป์ (เลือกตั้งแทน)
เพชรบูรณ์ นางสมพร จูมั่น
สระแก้ว พันตำรวจเอก พายัพ ทองชื่น
=== แบบสรรหา ===
== อ้างอิง ==
วุฒิสภาไทย
อาดรียัน ซิลวา

อาดรียัน ซิลวา (Adrien Silva; เกิด 15 มีนาคม ค.ศ. 1989) เป็นนักฟุตบอลชาวโปรตุเกส ปัจจุบันเล่นในตำแหน่งกองกลาง ให้แก่ซัมป์โดเรีย และทีมชาติโปรตุเกส
ซิลวาได้ลงเล่นฟุตบอลอาชีพครั้งแรกให้กับสปอร์ติกกลูบีดีปูร์ตูกาลในวัย 18 ปี โดยในช่วงเวลา 10 ปีกับสปอร์ติงนั้น เขาได้ลงเล่น 237 นัด ยิงได้ 39 ประตู และมีส่วนช่วยให้สโมสรชนะเลิศฟุตบอลถ้วยในประเทศใน ค.ศ. 2008 และ 2015 เขามีช่วงที่ถูกปล่อยยืมตัวให้กับมักกะบิไฮฟาและอะกาเดมิกา ซึ่งเขาได้ชนะเลิศปูร์ตูกีสคัพอีกครั้งกับสโมสรหลัง ต่อมาใน ค.ศ. 2018 เขาย้ายไปเลสเตอร์ และถูกปล่อยยืมตัวให้กับมอนาโกในเดือนมกราคม ค.ศ. 2019
ซิลวาได้เล่นให้กับทีมชาติชุดเยาวชนทั้งหมด 46 นัด ซึ่งรวมถึง 13 นัดที่เล่นให้กับทีมชาติชุดอายุไม่เกิน 21 ปี เขาได้เล่นให้กับทีมชาติชุดใหญ่เป็นครั้งแรกใน ค.ศ. 2014 และต่อมาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2016 (ซึ่งเขาพาโปรตุเกสชนะเลิศ) และฟุตบอลโลก 2018
== สถิติอาชีพ ==
=== ทีมชาติ ===
=== ประตูในนามทีมชาติ ===
== เกียรติประวัติ ==
=== สโมสร ===
สปอร์ติง
ตาซาดึปูร์ตูกัล: 2007–08, 2014–15
ซูแปร์ตาซากังดีดูดึออลีไวรา: 2007, 2008, 2015
Maccabi Haifa
อิสราเอลพรีเมียร์ลีก: 2010–11
อากาแดมีกา
ตาซาดึปูร์ตูกัล: 2011–12
=== ทีมชาติ ===
โปรตุเกส
ฟุตบอลชิงแชมป์แห่งชาติยุโรป: 2016
ฟีฟ่าคอนเฟเดอเรชันส์คัพ: อันดับที่สาม 2017
=== รางวัลส่วนตัว===
นักฟุตบอลแห่งปีสปอร์ติกกลูบีดีปูร์ตูกาล: 2013
=== เครื่องอิสริยาภรณ์ ===
60px Commander of the Order of Merit
== อ้างอิง ==
== แหล่งข้อมูลอื่น ==
National team data
นักฟุตบอลชาวฝรั่งเศส
นักฟุตบอลชาวโปรตุเกส
กองกลางฟุตบอล
ผู้เล่นในปรีไมราลีกา
ผู้เล่นสปอร์ติงลิสบอน
ผู้เล่นในพรีเมียร์ลีก
ผู้เล่นสโมสรฟุตบอลเลสเตอร์ซิตี
ผู้เล่นในลีกเอิง
ผู้เล่นในเซเรียอา
ผู้เล่นอาแอ็ส มอนาโก
ผู้เล่นอูนีโอเนกัลโชซัมป์โดเรีย
นักฟุตบอลทีมชาติโปรตุเกส
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟีฟ่าคอนเฟเดอเรชันส์คัพ 2017
ผู้เล่นในฟุตบอลโลก 2018
ผู้เล่นในชุดชนะเลิศฟุตบอลชิงแชมป์แห่งชาติยุโรป
บุคคลจากจังหวัดชาร็องต์
ชาวโปรตุเกสเชื้อสายฝรั่งเศส
ปฐม โพธิ์แก้ว

ปฐม โพธิ์แก้ว เป็นอดีตรัฐมนตรีที่ไม่ได้ประจำกระทรวง รัฐมนตรีว่าการกระทรวงคมนาคมของไทย ในรัฐบาลจอมพล ป.พิบูลสงคราม และรัฐมนตรีช่วยว่าการกระทรวงอุตสาหกรรม ในรัฐบาลจอมพลถนอม กิตติขจร และอดีตสมาชิกสภาผู้แทนราษฎรจังหวัดราชบุรี 3 สมัย
== ประวัติ ==
ปฐม ได้รับเลือกตั้งเป็นสมาชิกสภาผู้แทนราษฎรจังหวัดราชบุรี ครั้งแรกจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และได้รับแต่งตั้งเป็นรัฐมนตรีไม่ประจำกระทรวง ในรัฐบาลจอมพลแปลก พิบูลสงคราม เป็นนายกรัฐมนตรี (ครม.21) และเป็นรัฐมนตรีช่วยว่าการกระทรวงคมนาคม ในรัฐบาลต่อมา (ครม.22) ต่อมาในเดือนมกราคม พ.ศ. 2494 ได้รับแต่งตั้งเป็นรัฐมนตรีว่าการกระทรวงคมนาคม แทนพระยาเทพหัสดิน (ผาด เทพหัสดิน ณ อยุธยา)  จนกระทั่งคณะบริหารประเทศชั่วคราวนำโดย จอมพล ป. พิบูลสงคราม ได้ยึดอำนาจการปกครอง และประกาศให้นำ รัฐธรรมนูญแห่งราชอาณาจักรไทย ฉบับลงวันที่ 10 ธันวาคม พ.ศ. 2475 กลับมาใช้ เมื่อวันที่ 29 พฤศจิกายน พ.ศ. 2494
ปฐม ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา  และการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
ปฐม กลับมามีบทบาทได้รับแต่งตั้งเป็นรัฐมนตรีอีกครั้งในรัฐบาลจอมพลถนอม กิตติขจร ในปี พ.ศ. 2501 เป็นรัฐมนตรีช่วยว่าการกระทรวงอุตสาหกรรม ในการปรับคณะรัฐมนตรีเดือนสิงหาคม แทนนายสงวน จันทรสาขา ซึ่งลาออกไป
== เครื่องราชอิสริยาภรณ์ ==
== อ้างอิง ==
นักการเมืองไทย
รัฐมนตรีไทยที่ไม่ได้ประจำกระทรวง
รัฐมนตรีว่าการกระทรวงคมนาคมไทย
สมาชิกสภาผู้แทนราษฎรจังหวัดราชบุรี
สรุปเหรียญเอเชียนเกมส์ 1974

สรุปเหรียญเอเชียนเกมส์ 1974  เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1974 ที่กรุงเตหะราน ประเทศอิหร่าน ตั้งแต่วันที่ 1-16 กันยายน พ.ศ. 2517  
== ตารางสรุปเหรียญรางวัล ==
== อ้างอิง ==
== แหล่งข้อมูลอื่น ==
Official medal table
เอเชียนเกมส์ 1974
จังหวัดอันต์ซีรานานา

จังหวัดอันต์ซีรานานา (Antsiranana) เป็นจังหวัดในอดีตของมาดากัสการ์ มีพื้นที่ 43,406 ตารางกิโลเมตร มีประชากร 1,188,425 คน (กรกฎาคม 2001) มีเมืองเอกคืออันต์ซีรานานา ในจังหวัดมีความหลากหลายของกลุ่มชาติพันธุ์เป็นอย่างมาก เช่น Anjoaty Sakalava, Antakarana, Tsimihetu, Antemoro, Betsimisaraka, Antandroy เป็นต้น
== อ้างอิง ==
จังหวัดอันต์ซีรานานา
จังหวัดของประเทศมาดากัสการ์
สรุปเหรียญเอเชียนเกมส์ 1970

สรุปเหรียญเอเชียนเกมส์ 1970  เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1970 ที่กรุงเทพมหานคร ประเทศไทย ตั้งแต่วันที่ 9-20 ธันวาคม พ.ศ. 2513 
== ตารางสรุปเหรียญรางวัล ==
== อ้างอิง ==
== แหล่งข้อมูลอื่น ==
Official medal table
เอเชียนเกมส์ 1970
สรุปเหรียญเอเชียนเกมส์ 1951

สรุปเหรียญเอเชียนเกมส์ 1951  เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1951 ซึ่งเป็นการแข่งขันครั้งแรก จัดขึ้นที่กรุงนิวเดลลี ประเทศอินเดีย ตั้งแต่วันที่ 4-11 มีนาคม พ.ศ. 2494
นักกีฬาที่เข้าร่วมแข่งขันจากทั้งหมด 8 ประเทศ ได้รับอย่างน้อยประเทศละ 1 เหรียญรางวัล ในจำนวนนี้มีทั้งหมด 5 ประเทศที่ได้รับอย่างน้อย 1 เหรียญทอง นักกีฬาจากญี่ปุ่นได้รับเหรียญทองมากที่สุด (24 เหรียญ) และเหรียญรวมมากที่สุด (60 เหรียญ) ประเทศอินเดียเจ้าภาพได้รับรางวัลอันดับที่สองด้วยจำนวน 15 เหรียญทองและเหรียญรวมทั้งหมด 51 เหรียญ รวมถึงได้รับเหรียญทองแดงมากที่สุดในการแข่งขันครั้งนี้ (20 เหรียญ) นับจนถึงปี 2018 ครั้งนี้เป็นอันดับที่ดีที่สุดที่อินเดียได้รับในตารางสรุปเหรียญรางวัลเอเชียนเกมส์ตลอดกาลจากการแข่งขันเอเชียนเกทส์ทุกครั้ง
เหรียญรางวัลทั้งหมด 169 เหรียญ (57 เหรียญทอง, 57 เหรียญเงินและ 55 เหรียญทองแดง) จำนวนเหรียญทองแดงทั้งหมดมีน้อยกว่าจำนวนเหรียญทองหรือเหรียญเงินเพราะเหรียญทองแดงไม่มีผู้ได้รับรางวัลในการแข่งขันกีฬาโปโลน้ำและจักรยานประเภทลู่ในรายการทีมเพอร์สูท
== ตารางสรุปเหรียญรางวัล ==
== อ้างอิง ==
== แหล่งข้อมูลอื่น ==
Official medal table
เอเชียนเกมส์ 1951
สรุปเหรียญเอเชียนเกมส์ 1954

สรุปเหรียญเอเชียนเกมส์ 1954  เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1954 ที่กรุงมะนิลา ประเทศฟิลิปปินส์ ตั้งแต่วันที่ 1-9 พฤษภาคม พ.ศ. 2497 
== ตารางสรุปเหรียญรางวัล ==
== อ้างอิง ==
== แหล่งข้อมูลอื่น ==
Official medal table
เอเชียนเกมส์ 1954
สรุปเหรียญเอเชียนเกมส์ 1958

สรุปเหรียญเอเชียนเกมส์ 1958  เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1958 ที่กรุงเทพมหานคร ประเทศไทย ตั้งแต่วันที่ 24 พฤษภาคม - 1 มิถุนายน พ.ศ. 2501 
== ตารางสรุปเหรียญรางวัล ==
== อ้างอิง ==
== แหล่งข้อมูลอื่น ==
Official medal table
เอเชียนเกมส์ 1958
สรุปเหรียญเอเชียนเกมส์ 1962

สรุปเหรียญเอเชียนเกมส์ 1962  เป็นรายการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1962 ที่จาการ์ตา ประเทศอินโดนีเซีย ตั้งแต่วันที่ 24 สิงหาคม - 4 กันยายน พ.ศ. 2505 
== ตารางสรุปเหรียญรางวัล ==
== อ้างอิง ==
== แหล่งข้อมูลอื่น ==
Official medal table
เอเชียนเกมส์ 1962
คณะกรรมการโอลิมปิกยุโรป

คณะกรรมการโอลิมปิกยุโรป (European Olympic Committees) เป็นองค์กรที่ตั้งอยู่ในกรุงโรม ประเทศอิตาลี ประกอบด้วยคณะกรรมการโอลิมปิกแห่งชาติจากทวีปยุโรป จำนวน 50 ประเทศ  คณะกรรมการโอลิมปิกยุโรปยังมีหน้าที่ในการจัดแข่งขันกีฬารายการที่สำคัญ 3 รายการ ได้แก่ เทศกาลโอลิมปิกเยาวชนยุโรป, กีฬาระหว่างรัฐขนาดเล็กในยุโรป และยูโรเปียนเกมส์
คณะกรรมการโอลิมปิกยุโรปไม่มีส่วนเกี่ยวข้องกับการแข่งขันกีฬาชิงแชมป์ยุโรปซึ่งจัดโดยสหพันธ์กีฬารายบุคคลที่เกี่ยวข้อง
== ประเทศสมาชิก ==
=== อดีตสมาชิก ===
== อ้างอิง ==
โอลิมปิก
องค์กรกีฬา
อัจฉริยะหมอ 2 แผ่นดิน

อัจฉริยะหมอ 2 แผ่นดิน เป็นละครโทรทัศน์เกาหลีใต้ในปี ค.ศ. 2014 นำแสดงโดย อี จง-ซ็อก จิน เซ-ย็อน พัก แฮ-จิน และ คัง โซ-รา ออกอากาศทางสถานีโทรทัศน์ เอสบีเอส ระหว่างวันที่ 5 พฤษภาคม ถึง 8 กรกฎาคม ค.ศ. 2014 ทุกวันจันทร์-อังคาร เวลา 21.55 น. มีทั้งสิ้น 20 ตอน
== เนื้อเรื่อง ==
เมื่อเป็นเด็ก พัค ฮุน (อี จง-ซ็อก) และ พัค ช็อล (คิม ซัง-จุง) พ่อของเขาถูกหลอกและถูกส่งไปยังเกาหลีเหนือ หลังจากถูกส่งตัวไปเกาหลีเหนือ พัค ฮุน และพ่อของเขาถูกปฏิเสธไม่ให้เดินทางกลับเกาหลีใต้ ในเกาหลีเหนือ พัค ฮุน ได้รับการฝึกฝนให้เป็นหมอโดยพ่อของเขาซึ่งเป็นหมอที่มีชื่อเสียงอยู่แล้ว เขากลายเป็นศัลยแพทย์หัวใจและทรวงอกอัจฉริยะหลังจากเข้าเรียนที่โรงเรียนแพทย์ในเกาหลีเหนือ ที่นั่นเขาตกหลุมรัก ซง แจ-ฮี (จิน เซ-ย็อน) อย่างสุดซึ้ง หลังจากที่พ่อของ พัค ฮุน เสียชีวิต เขาพยายามหนีไปเกาหลีใต้พร้อมกับ แจ-ฮี แต่ขาดการติดต่อกับเธอในท้ายที่สุด พัค ฮุน สามารถหนีไปเกาหลีใต้เพียงลำพังได้
ในเกาหลีใต้ พัค ฮุน เริ่มทำงานเป็นหมอในโรงพยาบาลชั้นนำของมหาวิทยาลัยมยองอู ในขณะเดียวกัน เขาพบหญิงสาวที่หน้าเหมือนแจ-ฮี หมอฮัน ซึง-ฮี ซึ่งอ้างว่าไม่รู้จัก พัค ฮุน
== นักแสดง ==
=== นักแสดงหลัก ===
อี จง-ซ็อก รับบทเป็น พัค ฮุน
* กู ซึง-ฮยุน รับบทเป็น พัค ฮุน วัยเด็ก
ชาวเกาหลีใต้ที่เติบโตในเกาหลีเหนือหลังจากที่พ่อของเขาถูกหลอกให้เดินทางไปทางเหนือ เขาฝึกฝนเพื่อเป็นแพทย์อัจฉริยะในเกาหลีเหนือ และต่อมาก็แปรพักตร์ไปเกาหลีใต้เพื่อใช้ชีวิตที่ดีขึ้นกับคนรักของเขา
จิน เซ-ย็อน รับบทเป็น ซง แจ-ฮี/ฮัน ซึง-ฮี
* ซอ จี-ฮี รับบทเป็น ซง แจ-ฮี วัยเด็ก
แจ-ฮี เป็นเนื้อคู่ของ พัค ฮุน ที่ถูกพรากจากเขาในขณะที่พวกเขากำลังหนีออกจากเกาหลีเหนือ ซึงฮี เป็นหญิงชาวเกาหลีเหนือและเป็นผู้เชี่ยวชาญด้านการดมยาสลบ
พัก แฮ-จิน รับบทเป็น ฮัน แจ-จุน/อี ซึง-ฮุน
* คิม จี-ฮุน รับบทเป็น อี ซึง-ฮุน วัยเด็ก
อัจฉริยะที่จบจากฮาร์วาร์ดและเป็นหมอเพื่อล้างแค้นโรงพยาบาลมย็องอู ในฐานะคู่ต่อสู้ของ พัค ฮุน
คัง โซ-รา รับบทเป็น โอ ซู-ฮยุน
* ชิน ซู-ย็อน รับบทเป็น โอ ซู-ฮยุน วัยเด็ก
ลูกสาวประธานโรงพยาบาลมย็องอู ศัลยแพทย์หัวใจ
== อ้างอิง ==
ละครโทรทัศน์ช่องเอสบีเอส‎
ละครโทรทัศน์เกาหลีใต้ที่เริ่มออกอากาศในปี พ.ศ. 2557
ยุทธการที่ช่องเขากัสรีน

ยุทธการที่ช่องเขากัสรีน เป็นการรบในการทัพตูนิเซียในสงครามโลกครั้งที่สอง เกิดขึ้นในเดือนกุมภาพันธ์ ค.ศ. 1943 ช่องเขากัสรีนเป็นช่องเขากว้างประมาณ 3 ไมล์ (3.2 กิโลเมตร) ในทิวเขาแกรนด์ดอร์ซัลของเทือกเขาแอตลาส ทางตอนกลาง-ตะวันตกของตูนิเซีย
กองทัพฝ่ายอักษะภายใต้การนำของจอมพลไรช์ แอร์วีน ร็อมเมิล ส่วนใหญ่มาจากกลุ่มกองกำลังจู่โจมกองทัพน้อยแอฟริกา ส่วนที่เหลือของกองพลยานเกราะเชนเตาโรของอิตาลีและสองกองพลพันเซอร์ที่ถูกแบ่งแยกออกจากกองทัพยานเกราะที่ 5 ในขณะที่กองทัพฝ่ายสัมพันธมิตรประกอบไปด้วยกองทัพน้อยสหรัฐที่ 2 (พลตรี ลอยด์ เฟรเดนดอล) กองพลยานเกราะที่ 6 ของสหราชอาณาจักร (พลตรี ชาลส์ คีตลีย์) และอีกส่วนของกองทัพที่ 1 (ร้อยโท เคนเนธ แอนเดอร์สัน)
การสู้รบครั้งนี้เป็นการสู้รบครั้งสำคัญครั้งแรกระหว่างกองทัพอเมริกันกับกองทัพฝ่ายอักษะในแอฟริกา ด้วยความไร้ประสบการณ์และการนำที่ไม่ดีพอ ทหารอเมริกันจึงประสบความสูญเสียอย่างมากและถูกผลักดันกลับอย่างรวดเร็วกว่า 50 ไมล์ (80 กิโลเมตร) จากตำแหน่งของพวกเขาทางด้านตะวันตกของช่องเขาฟาอีด ผลลัพธ์ครั้งนี้ได้ยืนยันการคาดการณ์ของวินสตัน เชอร์ชิล ผู้ซึ่งเรียกร้องอย่างแข็งขันว่าการบุกของฝรั่งเศสตามที่ได้กำหนดไว้ในแผนปฏิบัติการไล่ต้อน (Operation Roundup) ปี ค.ศ. 1942 จะต้องล่าช้าออกไปจนกว่าพันธมิตรจะสามารถสนับสนุนได้ ซึ่งจะทำให้ทหารอเมริกันมีเวลามากขึ้นในการเตรียมความพร้อมรับมือสถานการณ์จริงของสงครามกับทหารเยอรมันและอิตาลีที่มีประสบการณ์และอุปกรณ์ที่เพียบพร้อมอย่างดี
หลังจากความปราชัยช่วงแรก ส่วนที่เหลือของกองทัพน้อยสหรัฐที่ 2 พร้อมกับกองกำลังเสริมของสหราชอาณาจักรได้รวบรวมและออกจากช่องทางภูเขาทางตะวันตกของตูนิเซีย จากผลลัพธ์ของการรบครั้งนี้นี้ กองทัพสหรัฐได้ริเริ่มเปลี่ยนแปลงจัดตั้งระเบียบใหม่ในหน่วยกองทัพและโยกย้ายเปลี่ยนแปลงผู้บัญชาการและอุปกรณ์บางประเภท
== อ้างอิง ==
การทัพแอฟกริกาเหนือ
แอร์วีน ร็อมเมิล
ยัน เปเตอร์ บัลเกอเนนเดอ

ยัน เปเตอร์ บัลเกอเนนเดอ ผู้ลูก (Jan Peter Balkenende Jr.) เกิดเมื่อวันที่ 7 พฤษภาคม ค.ศ. 1956 เป็นนายกรัฐมนตรีของเนเธอร์แลนด์ระหว่างวันที่ 22 กรกฎาคม ค.ศ. 2002 ถึง 14 ตุลาคม ค.ศ. 2010 และเป็นหัวหน้าพรรคเรียกร้องประชาธิปไตยคริสเตียน (CDA)
นายกรัฐมนตรีเนเธอร์แลนด์
บุคคลจากจังหวัดเซลันด์
พงศกร ขวัญเมือง

ร้อยตำรวจเอก พงศกร ขวัญเมือง (เกิด 15 กรกฎาคม พ.ศ. 2536) ชื่อเล่น เอิร์ธ เป็นนักการเมืองชาวไทย ผู้สมัครสมาชิกสภาผู้แทนราษฎรในการเลือกตั้ง พ.ศ. 2566 สังกัดพรรคประชาธิปัตย์ อดีตรองสารวัตรสอบสวน สถานีตำรวจนครบาลทุ่งมหาเมฆ เคยดำรงตำแหน่งโฆษกกรุงเทพมหานครในยุคที่พลตำรวจเอก อัศวิน ขวัญเมือง บิดาของเขาเป็นผู้ว่าราชการกรุงเทพมหานคร
==ประวัติ==
พงศกร ขวัญเมือง เกิดเมื่อวันที่ 15 กรกฎาคม พ.ศ. 2536 เป็นบุตรคนสุดท้องในจำนวน 3 คนของพลตำรวจเอก อัศวิน ขวัญเมือง กับวาสนา ขวัญเมือง สำเร็จการศึกษาจากโรงเรียนสวนกุหลาบวิทยาลัย, โรงเรียนเตรียมทหาร รุ่นที่ 53 (ประธานรุ่น), ปริญญาตรีจากโรงเรียนนายร้อยตำรวจ รุ่นที่ 69 (ประธานรุ่น), ปริญญาโทรัฐประศาสนศาสตรมหาบัณฑิต จากมหาวิทยาลัยคอลเลจลอนดอน  และมหาวิทยาลัยออกซฟอร์ด โดยทุนรัฐบาลอังกฤษ ก่อนเข้ารับราชการเมื่อปี 2559 ในตำแหน่งรองสารวัตรสอบสวน สถานีตำรวจนครบาลทุ่งมหาเมฆ และลาออกจากราชการในเวลาต่อมา
==งานการเมือง==
พงศกรมีความสนใจงานด้านการเมืองมาตั้งแต่ พ.ศ. 2561 ปีต่อมาหลังลาออกจากราชการตำรวจ เขาได้รับการแต่งตั้งให้ดำรงตำแหน่งโฆษกกรุงเทพมหานคร พร้อมกับจินดารัตน์ ชโยธิน, ธรรมรัต หวั่งหลี และอรพินทร์ เพชรทัต โดยมีหน้าที่หลักคือการประชาสัมพันธ์มาตรการการจัดการโรคโควิด 19 ในกรุงเทพมหานคร
ต่อมา พงศกรได้ลงสมัครรับเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2566 ในพื้นที่เขตคลองเตยและวัฒนา โดยสังกัดพรรคประชาธิปัตย์ ทั้งนี้ พลตำรวจเอกอัศวิน บิดาของเขา ได้เข้าร่วมงานการเมืองกับพรรครวมไทยสร้างชาติ
== อ้างอิง ==
== ข้อมูลเพิ่มเติม ==
เว็บไซต์พงศกร ขวัญเมือง ที่ ModernBangkok.com
นักการเมืองไทย
บุคคลจากโรงเรียนสวนกุหลาบวิทยาลัย
บุคคลจากโรงเรียนเตรียมทหาร
บุคคลจากโรงเรียนนายร้อยตำรวจ
บุคคลจากมหาวิทยาลัยคอลเลจลอนดอน
บุคคลจากมหาวิทยาลัยออกซฟอร์ด
พรรคประชาธิปัตย์
เสมอ กัณฑาธัญ

เสมอ กัณฑาธัญ เป็นอดีตรัฐมนตรีที่ไม่ได้ประจำกระทรวง รัฐมนตรีช่วยว่าการกระทรวงอุตสาหกรรมของไทย ในรัฐบาลจอมพลแปลก พิบูลสงคราม และเป็นอดีตสมาชิกสภาผู้แทนราษฎรจังหวัดแม่ฮ่องสอน และเป็นผู้มีส่วนร่วมในการสำรวจเหมือแร่วุลแฟรมในอำเภอแม่สะเรียง จังหวัดแม่ฮ่องสอน เมื่อปี พ.ศ. 2492
== ประวัติ ==
เสมอ กัณฑาธัญ ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอนครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาในปี พ.ศ. 2494 เขาได้รับแต่งตั้งเป็นรัฐมนตรีในรัฐบาลจอมพล แปลก พิบูลสงคราม โดยเป็นรัฐมนตรีที่ไม่ได้ประจำกระทรวงหรือรัฐมนตรีลอย ต่อจากนั้นในเดือนมิถุนายนของปีเดียวกัน เขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม เพื่อเข้ามาทำหน้าที่ดูแลเรื่องงานเหมืองแร่ นับเป็น ส.ส.จังหวัดแม่ฮ่องสอนคนที่ 2 ที่ได้รับแต่งตั้งเป็นรัฐมนตรี
หลังการแถลงนโยบายของคณะรัฐมนตรีไทย คณะที่ 24 นำโดยจอมพล แปลก พิบูลสงคราม เมื่อวันที่ 11 ธันวาคม พ.ศ. 2494 นายเสมอ กัณฑาธัญ เป็นผู้อภิปรายซักถามประเด็นเรื่องการจัดตั้งพรรคการเมืองในที่ประชุมสภาผู้แทนราษฎร จนนำไปสู่การมีพระราชบัญญัติพรรคการเมือง พ.ศ. 2498 ซึ่งเป็นพระราชบัญญัติพรรคการเมืองฉบับแรกของประเทศไทย
เขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495
เสมอ กัณฑาธัญ มีบทบาทในการพัฒนาจังหวัดแม่ฮ่องสอน อาทิ เมื่อปี พ.ศ. 2498 เขาได้ประสานงานขอใช้เงินรายได้จากการจำหน่ายแสตมป์ช่วยการศึกษาและสาธารณสุข (ก.ศ.ล.) จากรัฐบาลจำนวน 100,000 บาท เพื่อสร้างเรือนคนไข้ให้โรงพยาบาลแม่ฮ่องสอน
ในปี พ.ศ. 2506 เขาได้รับแต่งตั้งเป็นข้าราชการการเมืองตำแหน่งประจำสำนักทำเนียบนายกรัฐมนตรี
== อ้างอิง ==
บุคคลจากอำเภอแม่สะเรียง
นักการเมืองไทย
รัฐมนตรีไทยที่ไม่ได้ประจำกระทรวง
สมาชิกสภาผู้แทนราษฎรจังหวัดแม่ฮ่องสอน
สุนัขตรวจจับ

สุนัขตรวจจับ (detection dog) หรือ สุนัขดมกลิ่น (sniffer dog) เป็นสุนัขที่ได้รับการฝึกให้ใช้ประสาทสัมผัสในการตรวจจับสารต่าง ๆ เช่น วัตถุระเบิด, ยาเสพติดที่ผิดกฎหมาย, สัตว์ป่าโกยอ้าว, เงินตรา, เลือด และอุปกรณ์อิเล็กทรอนิกส์ของเถื่อน เช่น โทรศัพท์มือถือที่ผิดกฎหมาย ประสาทสัมผัสที่สุนัขใช้ในการตรวจจับมากที่สุดคือกลิ่น สุนัขล่าเนื้อที่ค้นหาสำหรับเกม และสุนัขค้นหาที่ทำงานเพื่อค้นหามนุษย์ที่หายไปโดยทั่วไปจะไม่ถือว่าสุนัขตรวจจับ แต่ก็มีการทับซ้อนกันบางอย่าง เช่น ในกรณีของสุนัขค้นหาผู้เสียชีวิต ที่ได้รับการฝึกให้ค้นหาศพมนุษย์ ส่วนสุนัขตำรวจเป็นสุนัขที่ใช้ในการตรวจจับซึ่งเป็นวิธีการสำหรับตำรวจในสถานการณ์เฉพาะ เช่น การตรวจค้นยาเสพติด, ค้นหาอาชญากรที่หายไป และค้นหาเงินตราที่ถูกซ่อน
บ่อยครั้ง ที่สุนัขตรวจจับถูกใช้เพื่อจุดประสงค์ในการบังคับใช้กฎหมาย อย่างไรก็ตาม พวกมันยังใช้เป็นเครื่องมือในการวิจัยที่มีประโยชน์สำหรับนักชีววิทยาสัตว์ป่า ในรัฐแคลิฟอร์เนีย สุนัขตรวจจับได้รับการฝึกให้ค้นหาหอยควอกกาบนเรือที่ทางลาดเรือสาธารณะเนื่องจากเป็นสปีชีส์ต่างถิ่นรุกรานที่เป็นอันตรายต่อสภาพแวดล้อม สุนัขตรวจจับยังมีแนวโน้มที่จะถูกใช้เพื่อวัตถุประสงค์ในการค้นหาและเก็บอุจจาระของสิ่งมีชีวิตหลากหลายชนิด รวมถึงกวางแคริบู, เฟร์ริตเท้าดำ, วาฬเพชฌฆาต และกบหลังจุดออริกอน กระบวนการนี้เรียกว่าการตรวจจับสัตว์ป่า
สุนัขตรวจจับยังพบการใช้ในอุตสาหกรรมการแพทย์ด้วย เนื่องจากมีการศึกษาพบว่าสุนัขสามารถตรวจจับกลิ่นเฉพาะที่เกี่ยวข้องกับเงื่อนไขทางการแพทย์หลายอย่าง เช่น มะเร็ง
== ดูเพิ่ม ==
สุนัขตำรวจ
== อ้างอิง ==
== อ่านเพิ่ม ==
NPR's All Things Considered: Using Dogs to Sniff Out Bed Bugs''
Fox Philadelphia: "Bed Bug Dog and Bed Bug Control Experts discussing use of Bed Bug Dogs" 
== แหล่งข้อมูลอื่น ==
 
การตรวจจับวัตถุระเบิด
สุนัขใช้งาน
รืด ลึบเบิร์ส

รือโดลฟึส ฟรันซิสกึส มารี "รืด" ลึบเบิร์ส (Rudolphus Franciscus Marie "Ruud" Lubbers; 7 พฤษภาคม ค.ศ. 1939 – 14 กุมภาพันธ์ ค.ศ. 2018) เป็นนายกรัฐมนตรีของเนเธอร์แลนด์ระหว่างวันที่ 4 พฤศจิกายน ค.ศ. 1982 ถึง 22 สิงหาคม ค.ศ. 1994 และเป็นข้าหลวงใหญ่ผู้ลี้ภัยแห่งสหประชาชาติระหว่างวันที่ 1 มกราคม ค.ศ. 2001 ถึง 20 กุมภาพันธ์ ค.ศ. 2005
นายกรัฐมนตรีเนเธอร์แลนด์
บุคคลจากรอตเทอร์ดาม
ศิษย์เก่าจากมหาวิทยาลัยเอรัสมุสรอตเทอร์ดาม
ทหารอากาศชาวดัตช์
ดรีส ฟัน อัคต์

อันเดรอัส อันโตนียึส มารียา "ดรีส" ฟัน อัคต์ (Andreas Antonius Maria "Dries" van Agt) เกิดเมื่อวันที่ 2 กุมภาพันธ์ ค.ศ. 1931 เป็นนายกรัฐมนตรีของเนเธอร์แลนด์ระหว่างวันที่ 19 ธันวาคม ค.ศ. 1977 ถึง 4 พฤศจิกายน ค.ศ. 1982 และอดีตสมาชิกพรรคประชาชนคาทอลิก (KVP) ก่อนที่พรรคจะถูกรวมเข้ากับพรรคเรียกร้องประชาธิปไตยคริสเตียน (CDA)
นายกรัฐมนตรีเนเธอร์แลนด์
บุคคลจากไนเมเคิน
ศิษย์เก่าจากมหาวิทยาลัยรัดเบาด์ไนเมเคิน
สโมสรกีฬาเกิซเทแพ

สโมสรกีฬาเกิซเทแพ (Göztepe Spor Kulübü) เป็นสโมสรกีฬาตุรกีที่ตั้งอยู่ในย่านกือแซลยาลือของอิซมีร์ โดยนอกจากฟุตบอลแล้ว สโมสรนี้ยังมีกีฬาอื่น ๆ ได้แก่ ฟันดาบ ไตรกีฬา แฮนด์บอล เรือใบ ว่ายน้ำ และกระดานโต้คลื่น
ผลงานที่ประสบความสำเร็จมากที่สุดของสโมสรภายในประเทศ คือ แชมป์ลีกใน ค.ศ. 1950 ต่อมาใน ค.ศ. 1969 เกิซเทแพกลายเป็นทีมฟุตบอลตุรกีทีมแรก ที่เข้าถึงรอบรองชนะเลิศของการแข่งขันระดับทวีปยุโรป
เกิซเทแพเคยมีช่วงที่ตกต่ำอยู่บ้างระหว่าง ค.ศ. 2002–2008 ในปัจจุบัน เกิซเทแพถือเป็นสโมสรที่ได้รับความนิยมมากเป็นอันดับที่สี่ของประเทศ รองจากสามยักษ์ใหญ่อย่าง เฟแนร์บาห์แช, กาลาทาซาไร และเบชิกทัช
== อ้างอิง ==
== แหล่งข้อมูลอื่น ==
Official website
Göztepe on TFF.org
ก
ก
สโมสรกีฬาคาซึมพาชา

สโมสรกีฬาคาซึมพาชา (Kasımpaşa Spor Kulübü) เป็นสโมสรฟุตบอลตุรกีที่ตั้งอยู่ที่เขต Beyoğlu ในอิสตันบูล สนามเหย้าของสโมสรคือ สนามกีฬา Recep Tayyip Erdoğan ที่ตั้งอยู่ในควอเตอร์คาซึมพาชาของเขต Beyoğlu สโมสรนี้เป็นหนึ่งในห้าสโมสรของซือเปร์ลีกที่ตั้งอยู่ในอิสตันบูล ร่วมกับเฟแนร์บาห์แช, กาลาทาซาไร, เบชิกทัช และอิสตันบูลบาชัคเชฮีร์
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์ทางการ
Kasımpaşa on TFF.org
ก
ก
อิสตันบูล
ประเทศไทยในซีเกมส์ 2019

ประเทศไทย เข้าร่วมแข่งขันซีเกมส์ 2019 (พ.ศ. 2562) ที่ประเทศฟิลิปปินส์ ระหว่างวันที่ 30 พฤศจิกายน - 11 ธันวาคม พ.ศ. 2562 ส่งนักกีฬาเข้าร่วมแข่งขัน 980 คน ใน 52 ชนิดกีฬา การแข่งขันครั้งนี้ประเทศไทยได้รับเหรียญรางวัล 92 เหรียญทอง 103 เหรียญเงิน 123 เหรียญทองแดง
== จำนวนนักกีฬาแบ่งตามชนิดกีฬา ==
== สรุปเหรียญรางวัล ==
=== สรุปเหรียญแบ่งตามชนิดกีฬา ===
===สรุปเหรียญแบ่งตามวัน===
==อ้างอิง==
==แหล่งข้อมูลอื่น==
ไทย
ซีเกมส์ 2019
รีการ์ดู กวาแรฌมา

รีการ์ดู อังดราดึ กวาแรฌมา บือร์นาร์ดู (Ricardo Andrade Quaresma Bernardo; เกิดวันที่ 26 กันยายน ค.ศ. 1983) เป็นนักฟุตบอลชาวโปรตุเกส ผู้เล่นในตำแหน่งปีกให้กับสโมสรตุรกี คาซึมพาชา และทีมชาติโปรตุเกส
กวาแรฌมาเริ่มต้นอาชีพกับสปอร์ติง ต่อมาก็ได้ย้ายไปเล่นให้กับหลายสโมสร ได้แก่ บาร์เซโลนา, อินเตอร์มิลาน, เชลซี, เบชิกทัช และชะบาบอัลอะฮ์ลีดูไบ แต่สโมสรที่เขาอยู่นานที่สุดคือ โปร์ตู ซึ่งเขาได้เซ็นสัญญากับสโมสรใน ค.ศ. 2004
กวาแรฌมาได้เล่นให้กับทีมชาติโปรตุเกสมาตั้งแต่ ค.ศ. 2003 เขาเป็นตัวแทนของประเทศในการแข่งขันฟุตบอลชิงแชมป์แห่งชาติยุโรปสามครั้ง ซึ่งรวมถึงปี 2016 ที่โปรตุเกสชนะเลิศ นอกจากนี้ เขายังได้ลงเล่นในฟุตบอลโลก 2018
== สถิติอาชีพ ==
=== ทีมชาติ ===
=== ประตูในนามทีมชาติ ===
== เกียรติประวัติ ==
=== สโมสร ===
สปอร์ติง
ปรีไมราลีกา: 2001–02
ตาซาดึปูร์ตูกัล: 2001–02
ซูแปร์ตาซากังดีดูดึออลีไวรา: 2002
โปร์ตู
ปรีไมราลีกา: 2005–06, 2006–07, 2007–08
ตาซาดึปูร์ตูกัล: 2005–06
ซูแปร์ตาซากังดีดูดึออลีไวรา: 2004, 2006
อินเตอร์คอนติเนนตัลคัพ: 2004
อินเตอร์มิลาน
เซเรียอา: 2009–10
ยูฟ่าแชมเปียนส์ลีก: 2009–10
บชิกทัช
ซือเปร์ลีก: 2015–16, 2016–17
เตอร์กิชคัพ: 2010–11
อัลอะฮ์ลี
UAE President's Cup: 2012–13
=== ทีมชาติ ===
โปรตุเกส
ฟุตบอลชิงแชมป์แห่งชาติยุโรป: 2016
ฟุตบอลชิงแชมป์แห่งชาติยุโรป รุ่นอายุไม่เกิน 17 ปี: 2000
=== รางวัลส่วนตัว ===
SJPF Player of the Month: พฤศจิกายน 2005, ธันวาคม 2005, พฤศจิกายน 2006, ธันวาคม 2006
ผู้เล่นยอดเยี่ยมแห่งปีปรีไมราลีกา: 2006
== อ้างอิง ==
== แหล่งข้อมูลอื่น ==
National team data
บุคคลจากลิสบอน
นักฟุตบอลชาวโปรตุเกส
ปีกฟุตบอล
ผู้เล่นในปรีไมราลีกา
ผู้เล่นสปอร์ติงลิสบอน
ผู้เล่นสโมสรฟุตบอลโปร์ตู
ผู้เล่นในลาลิกา
ผู้เล่นสโมสรฟุตบอลบาร์เซโลนา
ผู้เล่นในเซเรียอา
ผู้เล่นสโมสรฟุตบอลอินแตร์นาซีโอนาเลมีลาโน
ผู้เล่นในพรีเมียร์ลีก
ผู้เล่นสโมสรฟุตบอลเชลซี
ผู้เล่นในซือเปร์ลีก
ผู้เล่นสโมสรฟุตบอลเบชิกทัชฌิมนัสติกคูลือบือ
ผู้เล่นในยูเออีโปร-ลีก
นักฟุตบอลทีมชาติโปรตุเกส
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในฟุตบอลชิงแชมป์แห่งชาติยุโรป 2012
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟีฟ่าคอนเฟเดอเรชันส์คัพ 2017
ผู้เล่นในฟุตบอลโลก 2018
ผู้เล่นในชุดชนะเลิศฟุตบอลชิงแชมป์แห่งชาติยุโรป